Ute (kenderaan)

Sebuah ute ( /juːt/ YOOT ), pada asalnya merupakan sebuah singkatan untuk "utiliti" atau " coupé utility ", adalah sebuah istilah yang digunakan di Australia dan New Zealand bagi menggambarkan kenderaan dengan tonneau di belakang bahagian penumpang.
Kebiasannya, istilah ini merujuk kepada kenderaan yang menggunakan casis kereta penumpang namun mempunyai sebuah ruang kargo yang bersepadu dengan bahagian badan penumpang (kenderaan coupé utiliti ). Kini, kenderaan yang mempunyai sebuah ruangan kargo terbuka di bahagian belakang dipanggil "ute" di Australia dan New Zealand, walaupun dipanggil trak pikap di negara lain.
Dari segi sejarah, istilah "ute" (singkatan daripada ' kenderaan utiliti ') telah digunakan bagi menggambarkan kenderaan 2 pintu berasaskan casis kereta penumpang, seperti Holden Commodore, Ford Falcon Australia, Chevrolet El Camino dan Subaru BRAT . Kebiasannya, Ute keluaran Australia merupakan pacuan roda belakang dan mempunyai ruang kargo yang bersepadu dengan badan penumpang (berbanding dengan trak pikap, di mana ruang kargo berasingan daripada badan penumpang).
Pada abad ke-21, istilah ini mula digunakan dengan lebih meluas yang merangkumi mana-mana kenderaan yang mempunyai ruangan kargo di belakang (yang dipanggil trak pikap di negara lain).
Konsep kenderaan dua pintu berdasarkan casis kereta penumpang dengan dulang di belakang bermula di Amerika Syarikat pada tahun 1920-an dengan model utiliti roadster. Kenderaan ini adalah boleh tukar atas lembut, berbanding dengan bumbung keluli tetap yang digunakan oleh kebanyakan kereta.
Ford Australia merupakan syarikat pertama yang mengeluarkan sebuah ute Australia Coupe, yang dikeluarkan pada tahun 1934. Hali ini demikian kerana sebuah surat bertarikh 1932 daripada isteri seorang petani di Australia yang meminta "sebuah kenderaan untuk pergi ke gereja pada hari Ahad dan juga boleh membawa khinzir kita ke pasar pada hari Isnin". Oleh itu, pereka bentuk Ford Lew Bandt mereka bentuk sebuah badan dua pintu dengan dulang di bahagian belakang untuk casis Ford Model A Amerika, dan model itu dinamakan "utiliti coupe". Apabila versi Australia dipaparkan di AS, Henry Ford menamakannya sebagai "Kangaroo Chaser". Versi convertible yang dikenali sebagai utiliti roadster telah dihasilkan dalam jumlah terhad oleh Ford pada tahun 1930-an.
Pada tahun 1951, Holden mengeluarkan sebuah model "utiliti", yang berasaskan sedan 48–215 mereka. Disebabkan Ford dan Holden kini mengeluarkan ute, bermulalah tradisi kenderaan 2 pintu rekaan Australia dengan dulang di belakang, berasaskan casis kereta sedan.
Australia telah membangunkan budaya di sekitar utes, terutamanya di kawasan luar bandar dengan acara yang dikenali sebagai "ute musters".
Ute berprestasi tinggi turut dijual di Australia, termasuk FPV F6 dan HSV Maloo. HSV GTSR Maloo 2017 dikuasakan oleh 6.2 L (378 cu in) enjin V8 pengecas super menghasilkan 435 kW (583 hp) .
Utes yang dihasilkan oleh Ford di Australia:
Tambahan pula, Ford Ranger (T6) direka oleh Ford Australia, tetapi dibina di tempat lain. Ia merupakan kereta baharu kedua terlaris di Australia pada tahun 2019 dan tahun 2020.
Ute yang dihasilkan oleh Holden atau syarikat induknya General Motors di Australia:
Holden juga menjual ute dilencana semula yang dihasilkan di tempat lain. Mereka termasuk:
Model:
Model:
Moodel:
Isuzu menjual Isuzu D-Max di Australia. Sebelum ini, pikap ini dijual Holden Rodeo.
Mazda telah menjual Mazda BT-50 di Australia sejak 2006.
Mitsubishi telah menjual Mitsubishi Triton di Australia sejak 1978. Pada 2019, ia merupakan kereta baharu terlaris kelima di Australia.
Antara 1971-2008 Nissan menjual Nissan Sunny Truck sebagai ute di Australia. Sejak 1985, Nissan telah menjual ute gaya pikap Nissan Navara di Australia.
Antara 2002-2010, Proton Jumbuck telah dijual di Australia sebagai ute.
Subaru menghasilkan Subaru Brumby, model AWD kecil yang diperoleh daripada Leone generasi kedua . Ia dijual antara 1978–1993 dan dikenali sebagai BRAT, Shifter, MV dan Targa di negara selain Australia. Model yang agak terkenal kerana hayat pengeluarannya yang panjang dan impaknya dalam budaya popular. Walaupun dibina di Jepun, ia tidak pernah dijual di sana.
Dari 1983 hingga 1988, Suzuki membina versi ute kereta kei Alto yang dipanggil Mighty Boy. Ia dijual di Jepun, Australia dan Cyprus .
Pada tahun 2011, Toyota Hilux meupakan ute terlaris di Australia.
Antara 2017 dan 2020, Mercedes-Benz X-Class telah dijual di Australia. Ia menggunakan casis Nissan Navara.
Volkswagen telah menjual Volkswagen Amarok sejak 2010.